Uredba Sveta (EGS) št. 2203/90

z dne 24. julija 1990

o spremembi Uredbe (EGS) št. 1581/86 o določitvi splošnih pravil za intervencije na trgu za žita in uredb št. 724/67/EGS in (EGS) št. 2754/78 o intervenciji v sektorju olja in masti

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], kakor je bila nazadnje spremenjena z Uredbo (EGS) št. 1340/90 [2], in zlasti člena 7(5) Uredbe,

ob upoštevanju Uredbe Sveta št. 136/66/EGS z dne 22. septembra 1966 o vzpostavitvi skupne ureditve trga za olja in masti [3], kakor je bila nazadnje spremenjena z Uredbo (EGS) št. 2902/89 [4], in zlasti členov 12(3) in 26(2) Uredbe,

ob upoštevanju predloga Komisije,

ker je značilnost sektorjev za žita in oljčna olja Skupnosti strukturna neuravnoteženost med ponudbo in povpraševanjem; ker lahko iskanje novih možnosti uporabe izboljša stanje;

ker je v teh dveh sektorjih in v sektorju za oljnice iskanje možnosti uporabe za neprehranske namene ustrezen način za odpiranje novih možnosti za kmetijstvo Skupnosti;

ker je treba ustrezno podpreti iskanje novih trgov za žita ter olja in masti zunaj sektorja za prehrano; ker lahko taka podpora vključuje dostopnost žit ter olj in masti iz zalog intervencijskih agencij pod ugodnimi, vnaprej določenimi pogoji raziskovalcem za izvajanje projektov, ki so odobreni skladno s postopkom, ki zagotavlja tesno sodelovanje med državami članicami in Komisijo;

ker se lahko tako sodelovanje uresniči v stalnem odboru za raziskave v kmetijstvu;

ker je zato treba ustrezno spremeniti Uredbo (EGS) št. 1581/86 [5], kakor je bila spremenjena z Uredbo (EGS) št. 195/89 [6], Uredbo št. 724/67/EGS [7], kakor je bila nazadnje spremenjena z Uredbo (EGS) št. 1230/89 [8], in Uredbo (EGS) št. 2754/78 [9],

SPREJEL NASLEDNJO UREDBO:

Člen 1

1. Člen 4 Uredbe (EGS) št. 1581/86 se nadomesti z:

"Člen 4

1. Žita se odkupi od intervencijskih agencij zaradi izpolnjevanja obveznosti, nastalih z dodeljevanjem pogodb za oskrbovanje pomoči v hrani Skupnosti v okviru mednarodnih sporazumov ali drugih dopolnilnih programov, po vnaprej določenih cenah in podrobnih pravilih izvajanja.

2. Intervencijske agencije so lahko pooblaščene, skladno s postopkom iz člena 26 Uredbe (EGS) št. 2727/75, kakor je bila nazadnje spremenjena z Uredbo (EGS) št. 1340/90 [10], da po vnaprej določenih pavšalnih cenah prodajajo količine žit, ki so potrebne za izvajanje projektov za prikaz novih možnosti uporabe za neprehrambene namene, ki jih Komisija odobri skladno s postopkom iz člena 8 Uredbe (EGS) št. 1728/74 [**] UL L 182, 5.7.1974, str. 1., kakor je bila nazadnje spremenjena z Uredbo (EGS) št. 3768/85 [***] UL L 362, 31.12.1985, str. 8..

3. Če tako zahtevajo posebne okoliščine, lahko Svet, ki odloča s kvalificirano večino na predlog Komisije, določi postopke za prodajo, drugačne od tistih, predvidenih v členu 3.

4. Podrobna pravila za izvajanje tega člena se sprejme skladno s postopkom iz člena 26 Uredbe (EGS) št. 2727/75."

2. Naslednji odstavek se vstavi v člen 2 Uredbe (EGS) št. 2754/78:

"1a. Intervencijske agencije so lahko, skladno s postopkom iz člena 38 Uredbe št. 136/66/EGS, kakor je bila nazadnje spremenjena z Uredbo (EGS) št. 2902/89 [13], pooblaščene, da po vnaprej določenih pavšalnih cenah prodajajo količine oljčnega olja, ki so potrebne za izvajanje projektov za prikaz novih možnosti uporabe za neprehrambene namene, ki jih Komisija odobri skladno s postopkom iz člena 8 Uredbe (EGS) št. 1728/74 [**] UL L 182, 5.7.1974, str. 1., kakor je bila nazadnje spremenjena z Uredbo (EGS) št. 3768/85 [***] UL L 362, 31.12.1985, str. 8..

Podrobna pravila za izvajanje tega odstavka se sprejme skladno s postopkom iz člena 38 Uredbe št. 136/66/EGS."

3. V členu 2a Uredbe št. 724/67/EGS postane dosedanje besedilo odstavek 1 in se doda naslednji odstavek:

"2. Intervencijske agencije so lahko, skladno s postopkom iz člena 38 Uredbe št. 136/66/EGS, kakor je bila nazadnje spremenjena z Uredbo (EGS) št. 2902/89 [16], pooblaščene, da po vnaprej določenih pavšalnih cenah prodajajo količine oljnic, ki so potrebne za izvajanje projektov za prikaz novih možnosti uporabe za neprehrambene namene, ki jih Komisija odobri skladno s postopkom iz člena 8 Uredbe (EGS) št. 1728/74 [**] UL L 182, 5.7.1974, str. 1., kakor je bila nazadnje spremenjena z Uredbo (EGS) št. 3768/85 [***] UL L 362, 31.12.1985, str. 8..

Podrobna pravila za izvajanje tega odstavka se sprejme skladno s postopkom iz člena 38 Uredbe št. 136/66/EGS."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 24. julija 1990

Za Svet

Predsednik

C. Mannino

[1] UL L 281, 1.11.1975, str. 1.

[2] UL L 134, 28.5.1990, str. 1.

[3] UL 172, 30.9.1966, str. 3025/66.

[4] UL L 280, 29.9.1989, str. 2.

[5] UL L 139, 24.5.1986, str. 36.

[6] UL L 25, 28.1.1989, str. 22.

[7] UL 252, 19.10.1967, str. 10.

[8] UL L 128, 11.5.1989, str. 23.

[9] UL L 331, 28.11.1978, str. 13.

[10] UL L 134, 28.5.1990, str. 1.

[13] UL L 280, 29.9.1989, str. 2.

[16] UL L 280, 29.9.1989, str. 2.

--------------------------------------------------